ليل موحش والصلاة سجة سراب
علي نورك غاب لو نور الله غاب
اني زينب لو جرح بعدك اصير
لسه بعده نور عيونا ينطر غياب
ليامصيبه ليا شمر بعدك أصير
ليا فكد محبوب ياهم يامصاب
يلي تعرف حالتي من عيون اخوي
صد على عيون الكمر واقره العتاب
كلبي طير وعشه بفراكك اسير
جنح طايح والوكت حد يمي ناب
ياكبر هذا الذي يمنعك تكوم
وياتراب البايكك وانت ابو تراب
باجر ليا سجه ظلمه ليا طريق
امشي مكيوده وكمر شاهيتي غاب
المن اكصد لو تشب يمي الخيام
بيمن ابدي بخيمتي لو بالرباب
وكلي اذا كادوني للشام امشي وين
عالهزل لوحافيه فوك التراب
بيمن اختص بالنسه لو بالاطفال
بيش اغطيها بدمع لو بالحجاب
شرايك انتظرك تجي تساعدنه غاد
ولا تجي بفقارك وتقلع الباب
غيمه كون تصير و تضل الجهال
حتى تروي جروحنه وحر الغياب
وعلى باب الشام توكف واني اصيح
حضرو خيبركم اجه اليقلع الباب